**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 9**

Днес, 09.03.2023 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Одобряване на графичен файл с образец на хартиена бюлетина, тираж на бюлетините в Тридесет и първи изборен район - Ямболски при произвеждане на изборите за народни представители на 2 април 2023 г. - докладчик Красимира Атанасова

2. Входяща поща – докладчик Георги Георгиев.

3. Разни

**ПРИСЪСТВАЩИ:** 9 членове – Ани Канева, Мариана Гърдева, Красимира Атанасова, Георги Георгиев, Спасин Карайчев, Ангел Ангелов, Данаил Йорданов, Емилия Марчева, Димитър Събев.

 **ОТСЪСТВАЩИ:** 4 членове **-** Биляна Кавалджиева, Пенка Илиева, Николай Начев, Силвия Атанасова.

Заседанието бе открито в 12:00 ч. от председателя Ани Канева.

**АНИ КАНЕВА:** Уважаеми колеги, в зала сме 9 членове, налице е кворум. Откривам заседанието на Районната избирателна комисия в Тридесет и първи изборен район-Ямболски за изборите за народни представители на 02 април 2023 г.

За отчитане на поименното гласуване определям Димитър Събев.

Заседанието ще протоколира техническия сътрудник Елена Петрова-Симеонова.

Колеги, всички сте запознати с дневния ред. Имате ли предложения за изменения по него? Няма. Процедура по гласуване.

**ДИМИТЪР СЪБЕВ:** гласували За – 9 членове – Ани Канева, Мариана Гърдева, Красимира Атанасова, Георги Георгиев, Спасин Карайчев, Ангел Ангелов, Данаил Йорданов, Емилия Марчева, Димитър Събев.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Йорданов. Заповядай!

**ДАНАИЛ ЙОРДАНОВ**: Колеги, предлагам Ви следния проект за решение:

ОТНОСНО: Одобряване на предпечатен образец на хартиена бюлетина и на заявен тираж на бюлетините за Тридесет и първи изборен район – Ямболски, при произвеждане на изборите за народни представители на 2 април 2023 г.

Постъпило е писмо с изх. № НС-15-125/08.03.2023г. на ЦИК, входирано в РИК-Ямбол под вх.№113/08.03.23г., съдържащо указания за одобряване на предпечатен образец на хартиена бюлетина и на заявен тираж на бюлетините за Тридесет и първи изборен район – Ямболски, при произвеждане на изборите за народни представители на 2 април 2023 г.

На основание чл.72, ал.1, т.1 и т.29 от ИК и Решение № 1644-НС/13.02.2023 г. на ЦИК, Районна избирателна комисия в Тридесет и първи изборен район – Ямболски,

РЕШИ:

1.ОДОБРЯВА предпечатния образец на хартиена бюлетина за Тридесет и първи изборен район - Ямболски при произвеждане на изборите за народни представители на 2 април 2023 г.

2.ОДОБРЯВА заявения тираж за отпечатване на бюлетини за Тридесет и първи изборен район - Ямболски при произвеждане на изборите за народни представители на 2 април 2023 г., а именно: 117 600 (сто и седемнадесет хиляди и шестстотин) бр.

Одобрения предпечатен образец на бюлетината, съдържащ имената и подписите на членовете на Районна избирателна комисия в Тридесет и първи изборен район - Ямболски, да се приложи към настоящото решение, като неразделна част.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**АНИ КАНЕВА:** Колеги, има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували **За** – 9 членове – Ани Канева, Мариана Гърдева, Красимира Атанасова, Георги Георгиев, Спасин Карайчев, Ангел Ангелов, Данаил Йорданов, Емилия Марчева, Димитър Събев.

Против – няма.

**АНИ КАНЕВА:** Решението се приема и е с № 44-НС от днешна дата.

**АНИ КАНЕВА:** По т.2 от дневния ред – входяща поща докладва колегата Георгиев, заповядай!

**ГЕОРГИ ГЕОРГИЕВ** докладва постъпилата входяща поща.

**АНИ КАНЕВА:** Преминаваме към т.3 от дневния ред – разни. Има ли изказвания? Не се правят.

Поради изчерпване на дневния ред закривам заседанието. За следващото заседание на комисията, ще бъдете уведомени по съответния ред.

 Заседанието бе закрито в 12:05 часа.

Председател:

Ани Канева

Зам.-председател:

Мариана Гърдева-Виденова